Tesla Model Y

Το Tesla Model Y είναι ηλεκτρικό crossover SUV αυτοκίνητο από την αμερικανική αυτοκινητοβιομηχανία Tesla, Inc. το οποίο ανακοινώθηκε επίσημα στις 14 Μαρτίου 2019, ενώ οι πρώτες παραδόσεις ξεκίνησαν, πρώτα στις Ηνωμένες Πολιτείες, στις 13 Μαρτίου 2020.

Μέχρι στιγμής έχουν προγραμματιστεί τέσσερις εκδοχές του Model Y: Standard Range, Long Range, Long Range with Dual-Motor All-Wheel Drive (4-κίνηση μέσω 2 κινητήρων), και Performance. Όλα τα μοντέλα μπήκαν στη μαζική παραγωγή και παρουσιάστηκαν μέσα στο 2020, με μοναδική εξαίρεση την εκδοχή Standard Range, που μπήκε στην παραγωγή τον Ιανουάριο του 2021. Το μοντέλο είναι 5-πορτο και μάλιστα προσφέρει και προαιρετική τρίτη σειρά καθισμάτων, που έχει τότε 7-θέσιο σαλόνι.

Ιστορία 
Όλα ξεκίνησαν το 2013, όταν η Tesla κατοχύρωσε το όνομα «Model Y».

Το 2015 ο Ίλον Μασκ έκανε λόγο για ένα Model Y βασισμένο στο Tesla Model 3 με falcon-wing πόρτες.  

Για πρώτη φορά η Tesla παρουσίασε την σιλουέτα του Model Y στους μετόχους κατά την διάρκεια της ετησίας σύσκεψης τον Ιούνιο του 2017. Ακόμα, ο Elon Musk ανακοίνωσε πως το Model Y θα κατασκευάζεται σε ένα καινούργιο εργοστάσιο, αφού ήταν πολύ πιθανό το εργοστάσιο στο Φρίμοντ να μην έχει χώρο για ακόμα μια γραμμή παραγωγής. 

Τον Ιούνιο του 2018 ο Ίλον Μασκ παρουσίασε την νέα σιλουέτα του μοντέλου και δήλωσε πως η επίσημη ανακοίνωση του Model Y θα γίνει τον Μάρτιο του 2019. Αρχικά, η παρουσίαση του Model Y είχε προγραμματιστεί για το 2018, αλλά αναβλήθηκε για το 2019 λόγω προβλημάτων στη γραμμή παραγωγής του Tesla Model 3.  

Μετά από κάποιες ακόμα πινελιές στο ντιζάιν τον Οκτώβριο του 2018, ο Μασκ αποκάλυψε πως το ο τελικός σχεδιασμός του Model Y έχει ολοκληρωθεί, παρόλα αυτά η παραγωγή του δεν θα ξεκινήσει μέχρι το 2020.  

Στις 3 Μαρτίου 2019 ο Ίλον Μασκ ανακοίνωσε την επίσημη εκδήλωση για το Model Y και κάποια τεχνικά χαρακτηριστικά μέσω του λογαριασμού του στο Twitter. Ακόμα επιβεβαίωσε πως το Model Y θα έχει συμβατικές πόρτες και όχι falcon-wing πόρτες οπός στο Model X.

Τελικώς, στις 14 Μαρτίου 2019 ο Μασκ παρουσίασε το Model Y στην εκδήλωση που λάμβανε χώρα στο Tesla Desing Studio στο Χόθορν της Καλιφόρνια, οπού παρουσιάστηκαν και όλα τα τεχνικά χαρακτηριστικά μαζί με το όχημα.

Τον Νοέμβριο του 2019 η Tesla ανακοίνωσε πως το Model Y θα είναι το πρώτο μοντέλο που θα κατασκευάζεται στο Gigafactory 4 στο Βερολίνο (Gigafactory Berlin).

Στης 29 Ιανουαρίου 2020, η Tesla ανακοίνωσε πως η παραγωγή του Model Y είχε ήδη ξεκινήσει και πως οι πρώτες παραδόσεις θα ξεκινήσουν τον Μάρτιο του 2020.  

Στις 7 Ιανουαρίου 2021, η Tesla κυκλοφόρησε την Standard Range RWD (Rear Wheel Drive / πισωκίνητη) έκδοση του Model Y, καθώς και την προαιρετική 7-θέσια διάταξη σαλονιού.

Τεχνικά χαρακτηριστικά 
Το Model Y διαθέτει μια αντλία θερμότητας (heat pump) για την παραγωγή θερμού αέρα στο κλιματιστικό του αυτοκινήτου. Στον κρύο καιρό μπορεί να είναι έως και 300% πιο αποδοτικό από τα άλλα αυτοκίνητα της Tesla που χρησιμοποιούν θερμική αντίσταση.

Ο αεροδυναμικός συντελεστής  του μοντέλου είναι μόλις 0,23.

Παραγωγή 

Η Tesla αρχικά δήλωσε πως το Model Y θα συναρμολογείται στο Gigafactory 1 στην πολιτεία της Νεβάδα, μαζί με τις μπαταρίες και τα μηχανικά μέρη, σε αντίθεση με το Tesla Model 3, του οποίου τα μηχανικά μέρη και οι μπαταριές κατασκευάζονται στο Gigafactory 1 και η τελική συναρμολόγηση γίνεται στο Tesla Factory στο Φρίμοντ της Καλιφόρνιας. Αργότερα, μια αναφορά επιβεβαίωσε πως η Tesla σκοπεύει να ανάμιξη της γραμμές παραγωγής στο Tesla Factory με σκοπό να κάνει χώρο για την παραγωγή του Model Y. Ακόμα, το Model Y θα συναρμολογείται και στο Gigafactory 3 στη Σαγκάη.

Οι παραδόσεις για τα Long Range μοντέλα ξεκίνησαν τον Μάρτιο του 2020 στις ΗΠΑ, ενώ οι παραδόσεις για τα Standard Range μοντέλα θα ξεκινήσουν στης αρχές του 2021.

Δείτε επίσης 
 Tesla, Inc.
 Ηλεκτρικό αυτοκίνητο

Παραπομπές

Εξωτερικοί σύνδεσμοι 

  – Η επίσημη διεθνής ιστοσελίδα του Tesla Model Y.

Model Y
Model Y
Ηλεκτρικά αυτοκίνητα
Αμερικανικά αυτοκίνητα
Αυτοκίνητα SUV
Αυτοκίνητα πολυτελείας
Αυτοκίνητα με κινητήρα πίσω